Ramiro Pinilla

Ramiro Pinilla (Bilbo, 1923ko irailaren 13a- Bilbo, 2014ko urriaren 23a) idazle bizkaitarra izan zen, Getxon bizi zena. Gaztelaniaz idatzi zituen bere liburu ugariak, eta 2006an Espainiako Narratiba Sari Nazionala jaso zuen, Las cenizas del hierro lanarengatik.

Bizitza 
Euskal Herrian gaztelaniaz idatzi duen idazlerik oparoenetako bat izan zen. Bere lehen eleberriak, Las ciegas hormigas (1960) izenburukoak, Nadal Saria eta Espainiako Kritika Saria irabazi zituen. 1971n finalista izan zen Planeta Sarian, Seno lanarekin, baina zirkulu komertzialetatik urruntzea erabakirik, argitaletxe txikietan argitaratu zuen bere obra gehiena, eta irakurle gehienentzat ezkutuko idazlea izan zen urte askoan.

Getxon kokatuta dagoen narrazio- eta eleberri-saila da, beharbada, gehien goraipatu dena: Recuerda, oh, recuerda (1975), La gran guerra de doña Toda (1978), Andanzas de Txiki Baskardo (1979), Quince años (1990) eta Huesos (1997). 2005ean burutu zuen bere bizitzako lanik handinahiena: Verdes valles, colinas rojas trilogia (La tierra convulsa, Los cuerpos desnudos eta Las cenizas del hierro liburuek osatua). Euskal gatazkaren sorburu politikoak eta moralak aztertzen dituen lan horrek Euskadi Saria jaso zuen 2005ean, eta Kritika Saria eta Narratiba Sari Nazionala 2006an. 2013an bigarren aldiz irabazi zuen Euskadi Saria Aquella edad inolvidable lanarekin.

2014ko urriaren 23an hil zen 91 urterekin.

Bibliografia 
 1960 Las ciegas hormigas
 1961 El héroe del Tonkin
 1969 En el tiempo de los tallos verdes
 1972 Seno
 1975 El salto
 1975 Guía secreta de Bizkaia
 1975 Recuerda, oh, recuerda
 1977 Antonio B., el Rojo, ciudadano de tercera
 1977 Primeras historias de la guerra interminable
 1978 La gran guerra de doña Toda
 1979 Andanzas de Txiki Baskardo
 1990 Quince años
 1997 Huesos
 1998 La estación de Getxo
 2005 Verdes valles, colinas rojas, hiru liburu hauek osatutako trilogia:
 La tierra convulsa.
 Los cuerpos desnudos.
 Las cenizas del hierro.
 2006 La Higuera
 2007 Antonio B. el ruso
 2009 Solo un muerto más
 2011 Los cuentos
 2012 Aquella edad inolvidable
 2013 El cementerio vacío
 2014 Cadáveres en la playa

Pinillari buruzko bibliografia 
 Mercedes Acillona (koord.): Ramiro Pinilla: el mundo entero se llama Arrigunaga. Deustuko Unibertsitatea, 2015. 252 or. .

Ikus, gainera 
 Ramiro Pinilla eleberri laburren saria
 Euskal Herriko erdal idazleak
 Gaztelerazko literatura
 Bilboko idazleen zerrenda

Erreferentziak

Kanpo-loturak 
 Euskarari ekarriak: Ramiro Pinilla Ekarriak.armiarma.eus
  Ramiro PINILLA: Euskara ez ipuina Ehu.es

Euskal Herriko erdal idazleak
Euskal Herriko gaztelaniazko eleberrigileak
Gaztelaniazko idazleak
Getxoztarrak
Bilbotarrak
Nadal saria
Bilbon hildakoak